**Infobrev fra styret Solvang 4 – desember 2018**

·         Vi begynner med en skikkelig god nyhet i dag: Solvang 4 har fått 240.000 kroner fra Sparebankstiftelsen DNB til å lage lekeplass!! Søknad ble skrevet etter tips fra kolonist Tone Dahl - så tusen takk for det forslaget. Styret har satt ned en liten lekeplassgruppe som i første omgang består av Heidi, Stig og Trine – men vi kommer helt sikkert til å involvere flere av dere underveis. Målet er å få “ny” lekeplass i løpet av sesongen, så får vi se om det er realistisk.

·         Så en annen viktig nyhet: Datoen for ekstraordinært årsmøtet og vårmøtet er flyttet til **lørdag 4.mai**. Oppdatert årshjul kommer på nyåret, men merk deg gjerne denne datoen med det samme.

·         Det nye styret er altså godt i gang med arbeidet, og har allerede hatt to møter. Nye medlemmer i år er kasserer Mona Ombustvedt og varamedlem Stig Johansen. Ellers er Kristin Standal fortsatt styreleder, Heidi Vestala nestleder, Trine Bråthen sekretær, styremedlemmer er Carine Fløystad, Omar Pettersen, Torild Olufsen og Rune Berg, mens Karina Hellum er varamedlem.

·         I tillegg til ny lekeplass er det å få gjort “noe” med Cafe Utsikten en hovedoppgave for styret i vinter og frem mot sommeren. Dette holder Kristin, Torild, Carine og Rune i, men også her kommer nok flere av dere til å bli involvert.

·         Ladeplasser for elbiler har vært etterlyst i kolonihagen. Det later til å bli veldig kostbart hvis vi skal sette opp egne ladeplasser, så nå avventer vi litt – og krysser fingre for at kommunen skal kaste sine øyne på Nordbergveien som et godt sted for dem å sette opp ladere..

·         Mange er flinke til å ha utelys i hyttene sine, slik som årsmøtet jo har bestemt at alle skal ha. I tillegg undersøker styret mulighet for mer, og en litt annen type gatebelysning.

·         Det er flere vinterbeboere på avdelingen vår i vinter. Det er supert at de er der, slik at det ikke står tomt og forlatt. De går også ukentlige runder for å sjekke at det står bra til.

·         Etter et (eller er det to?) års opphold er Redningshundene tilbake i kolonihagen, og har øvelser der. Det er med på å skape aktivitet i hagen også vinterstid – i tillegg til at de får trent på bokstavelig talt livsviktig arbeid.

·         Husk at hvis du har noe på hjertet, så er det bare å ta kontakt med styret på epost [solvang4@kolonihager.no](mailto:solvang4@kolonihager.no" \t "_blank). Postkassen på huset tømmes *ikke*i vintersesongen.

Styret ønsker alle kolonister en strålende vinter og jul – og selvfølgelig et godt nytt år, når den tid kommer! Tiden går heldigvis fort frem mot ny sesong.